11.pielikums

Atklāta konkursa ar Id.Nr. LNSC 2023/9/AK/ERAF

Nolikumam

**LĪGUMS Nr. (projekts)**

“Teritorijas labiekārtošana (Centrālais pulcēšanās laukums, t.sk., transporta un gājēju plūsmas organizācijas risinājumi, apgaismojums, apzaļumošana, u.c.) (projektēšana, būvdarbi, autoruzraudzība)””

Rīgā, *Dokumenta parakstīšanas datums ir pēdējā pievienotā droša elektroniskā paraksta un tā laika zīmoga datums*

**SIA “Latvijas Nacionālais sporta centrs”, reģ. Nr. 50003140671**, juridiskā adrese: Augšiela 1, Rīga, LV-1009, turpmāk – Pasūtītājs, kuras vārdā pamatojoties uz statūtiem rīkojas tās , no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, vienotais reģistrācijas Nr.\_\_\_\_\_\_\_\_\_\_\_\_\_\_\_,** turpmāk – Izpildītājs, tās \_\_\_\_\_\_\_\_\_\_\_\_\_\_\_\_\_\_\_\_\_\_\_ personās, kas rīkojas uz pamata, no otras puses, abi kopā un katrs atsevišķi turpmāk - Puses/Puse,

pamatojoties uz:

- Atklāta konkursa “ Teritorijas labiekārtošana (Centrālais pulcēšanās laukums, t.sk., transporta un gājēju plūsmas organizācijas risinājumi, apgaismojums, apzaļumošana, u.c.) (projektēšana, būvdarbi, autoruzraudzība)” (identifikācijas Nr. LNSC 2023/9/AK/ERAF) (turpmāk – Iepirkums) rezultātiem, atbilstoši kuriem Izpildītājs ir ieguvis Līguma slēgšanas tiesības;

noslēdz šādu līgumu, turpmāk – Līgums, par sekojošo:

1. **Līguma priekšmets**
   1. Pasūtītājs uzdod, bet Izpildītājs apņemas šajā Līgumā noteiktajā kārtībā un termiņos veikt būvniecības ieceres dokumentācijas izstrādi, autoruzraudzību un būvdarbus (turpmāk – Darbi/Būvdarbi) Daugavas stadiona teritorijā Augšielā 1, Rīgā teritorijas labiekārtošanai (Centrālais pulcēšanās laukums tajā skaitā arī transporta un gājēju plūsmas organizācijas risinājumi, apgaismojums, apzaļumošana, u.c.), lai nodrošinot drošu un mūsdienīgu, kā arī kvalitatīvu vidi teritorijas lietotājiem, apmeklētājiem, turpmāk – Objekts, saskaņā ar šo Līgumu, Pasūtītāja Darba uzdevumu/Tehnisko specifikāciju (Līguma 1. pielikums), Izpildītāja izstrādāto un normatīvajos aktos noteiktajā kārtībā (t.sk. ar Pasūtītāju) saskaņoto/akceptēto būvniecības ieceres dokumentāciju (turpmāk – Projekts/-i) un Izpildītāja piedāvājumu Iepirkumā (Līguma 2. pielikums), Iepirkuma dokumentāciju, Latvijas Republikā spēkā esošajiem normatīvajiem aktiem, kā arī pienācīgi izpildot citas šajā Līgumā paredzētās vai no tā izrietošās saistības, tai skaitā nodrošināt Objekta nodošanu atbilstoši spēkā esošajiem normatīvajiem aktiem.
      1. Darbi/Būvdarbi tiek veikti ievērojot Izpildītāja Iepirkumā iesniegto Līguma izpildes grafiku un tā aktualizāciju (turpmāk – Darbu izpildes grafiks) (3. pielikums).
2. **Līguma termiņš**
   1. Līguma darbības laiks ir līdz pušu saistību pilnīgai izpildei. Līguma priekšmeta plānotie Darbu/Būvdarbu izpildes termiņi (*projektēšana, būvdarbi, autoruzraudzība un būvdarbu pabeigšana (atzīmes/-ju saņemšanas par būvdarbu pabeigšanu un/vai nodošana ekspluatācijā), Objekta nodošana Pasūtītājam* – 142 dienas no abpusējas Līguma parakstīšanas dienas, no kuriem projektēšana, būvdarbi, autoruzraudzība un būvdarbu pabeigšana (atzīmes/-ju saņemšanas par būvdarbu pabeigšanu un/vai nodošana ekspluatācijā – ne vairāk kā 112 dienas, bet ne vēlāk, kā līdz 31.12.2023., dokumentācijas noformēšana un objekta nodošana Pasūtītājam - ne vairāk kā 30 dienas.
3. **Līguma summa, samaksas un samaksas kārtība** 
   1. Līguma kopējā summa ir \_\_\_\_\_\_\_EUR (\_\_\_\_\_\_\_ *euro* un \_\_ centi) bez pievienotās vērtības nodokļa (turpmāk – PVN), saskaņā ar Izpildītāja finanšu piedāvājumu (Līguma 2. pielikumā), ko veido:
      1. Vienkāršoto būvniecības ieceru, tehniskās dokumentācijas (Projekta/-u) izstrādes izmaksas EUR bez PVN;
      2. Būvdarbu izmaksas EUR bez PVN;
      3. Autoruzraudzības izmaksas EUR bez PVN.
   2. Papildus Līguma summai Pasūtītājs maksā pievienotās vērtības nodokli atbilstoši spēkā esošajiem normatīvajiem aktiem.
   3. Pasūtītājs Līguma summas samaksu Izpildītājam veic pa daļām, atbilstoši izpildītajiem Darbiem/Būvdarbiem saskaņā ar Darbu izpildes grafiku, Pasūtītāja pieņemtajiem Darbiem/Būvdarbiem saskaņā ar izpildīto attiecīgo Darbu/Būvdarbu pieņemšanas – nodošanas aktu un pamatojoties uz Izpildītāja iesniegto rēķinu Pasūtītājam par attiecīgajā mēnesī veiktajiem Darbiem/Būvdarbiem. Samaksa Izpildītājam par Līgumā paredzēto Darbu/Būvdarbu izpildi tiek ieskaitīta Izpildītāja norādītajā bankas kontā šādā kārtībā, apmērā un termiņā:
      1. Samaksa pa vienkāršoto būvniecības ieceru, tehniskās dokumentācijas (Projekta/-u) izstrādes izstrādi:
         1. priekšapmaksa (avanss) – vienā vai vairākos maksājumos, bet kopsummā ne vairāk kā % apmērā no Līguma 3.1.1. apakšpunktā noteiktajām Projekta/-u izstrādes izmaksām, 15 (piecpadsmit) darbdienu laikā pēc Līguma noslēgšanas un rēķina iesniegšanas, pie nosacījuma, ka ir izpildītas Līguma 15.sadaļā noteiktās prasības par Avansa izpildes nodrošinājuma iesniegšanu.;
         2. gala norēķins – 20 (divdesmit) darbdienu laikā pēc Projekta/-u sasakņošanas institūcijā, kura pilda būvvaldes funkciju, attiecīga Darbu pieņemšanas-nodošanas akta abpusējas parakstīšanas un rēķina saņemšanas.
      2. Samaksa par Būvdarbu veikšanu:
         1. priekšapmaksa (avanss) – vienā vai vairākos maksājumos, bet kopsummā ne vairāk kā % apmērā no Līguma 3.1.2. apakšpunktā noteiktajām Būvdarbu izmaksām, 20 (divdesmit) darbdienu laikā pēc Līguma noslēgšanas un rēķina iesniegšanas, pie nosacījuma, ka ir izpildītas Līguma 15.sadaļā noteiktās prasības par Avansa izpildes nodrošinājuma iesniegšanu. Avansa maksājums tiek ņemts vērā pie ikmēneša maksājumiem un pēdējā maksājuma un ieturēts proporcionāli Līguma 3.3.2.2. -3.3.2.3. punktā norādītajām maksājuma summām. Izpildītājam ir tiesības atteikties no avansa saņemšanas.
         2. ikmēneša, kārtējie maksājumi (starpmaksājumi) tiek veikti katru mēnesi, par iepriekšējā mēnesī atbilstoši faktiski veikto Būvdarbu apjomam. Maksājumi tiek veikti, pamatojoties uz Pušu abpusēji parakstītu attiecīgu Ikmēneša aktu, 20 (divdesmit) darbdienu laikā pēc Izpildītāja izrakstīta rēķina saņemšanas;
         3. galīgais norēķins par šajā Līgumā paredzēto Būvdarbu izpildi tiek veikts 30 (trīsdesmit) darbdienu laikā pēc tam, kad abas Puses parakstījušas attiecīgo Būvdarbu gala nodošanas-pieņemšanas aktu un Izpildītājs iesniedzis Pasūtītājam Būvdarbu izpildu dokumentāciju un rēķinu.
      3. Samaksa par autoruzraudzību:
         1. ikmēneša maksājumi (starpmaksājumi) - 20 (divdesmit) darbdienu laikā no attiecīgo Darbu pieņemšanas-nodošanas akta par proporcionāli iepriekšējā mēnesī veiktajiem Darbiem/Būvdarbiem saskaņošanas starp Pusēm un parakstīšanas, kā arī rēķina iesniegšanas Pasūtītajam. Izpildītie Darbi ir procentējami proporcionāli veiktajiem Būvdarbiem.
         2. gala norēķins – 20 (divdesmit) darbdienu laikā pēc attiecīga Darbu pieņemšanas – nodošanas akta abpusējas parakstīšanas rēķina saņemšanas.
   4. No Līguma 3.3.1.- 3.3.3.punktos veicamajiem attiecīgajiem maksājumiem Pasūtītājs var veikt ieturējumus 5% (pieci procenti) apmērā (turpmāk – Ieturējums) no konkrētā maksājuma summas (pirms avansa ieturējuma, ja attiecināms), neieskaitot PVN, kā garantijas laika nodrošinājumu Izpildītāja līguma saistību un garantijas laika saistību izpildei.
   5. Ieturējumu Pasūtītājs apņemas samaksāt Izpildītājam 30 (trīsdesmit) darbdienu laikā pēc 7.3.punktā minētās garantijas laika garantijas un Izpildītāja rēķina saņemšanas, atskaitot no Izpildītāja izmaksājamās summas Pasūtītāja ieturējumus atbilstoši Izpildītāja garantijas saistībām un citus Līgumā noteiktos ieturējumus (ja tādi ir aprēķināti). Ja Izpildītājs neiesniedz garantijas laika garantiju, Ieturējums tiek izmaksāts Izpildītājam 30 (trīsdesmit) darbdienu laikā pēc Līguma 7.2. un 7.3. punktā minētā garantijas termiņa beigām un Izpildītāja rēķina saņemšanas, atskaitot no izmaksājamās summas Pasūtītāja ieturējumus atbilstoši Izpildītāja garantijas saistībām un citus Līgumā noteiktos ieturējumus (ja tādi ir aprēķināti).
   6. Līguma kopējā summa ietver pilnu samaksu par šī Līguma ietvaros paredzēto Izpildītāja saistību izpildi – būvizstrādājumu (būvmateriālu, būvkonstrukciju) izmaksas, būvmašīnu un mehānismu nomas un darba izmaksas, instrumentu nolietojuma (amortizācijas) vai nomas izmaksas, kā arī virsizdevumus un peļņu, kas attiecināmi uz Līgumā noteikto Darbu/Būvdarbu izpildi, un ir noteikti atbilstoši Ministru kabineta 2017.gada 3.maija noteikumiem Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība””.
   7. Ja Izpildītājs nav iesniedzis Pasūtītājam Līgumā noteiktos dokumentus, kas pamato samaksas veikšanu par Darbu/Būvdarbu izpildi, Pasūtītājs aiztur maksājumus līdz attiecīgo dokumentu saņemšanas brīdim.
   8. Līgumā noteikto maksājumu apmaksa skaitās izdarīta ar brīdi, kad Pasūtītājs ir veicis pārskaitījumu Izpildītāja norēķinu bankas kontā.
   9. Izpildītāja izsniegtais rēķins (un visi citi iesniegtie dokumenti) tiek uzskatīts par saņemtu pie Pasūtītāja, kad uz tā tiek izdarīta atzīme par dokumenta saņemšanas datumu un reģistrāciju vai tie nosūtīti elektroniski Līgumā noteiktajā kārtībā.
   10. Līguma kopējā summa nevar tikt palielināta par Darbiem/Būvdarbiem, kas jāveic saskaņā ar Projekta/-u dokumentāciju, kā arī gadījumā, ja Izpildītājs ar nodomu vai aiz neuzmanības ir kļūdījies materiālu daudzuma, to cenu un Darba izmaksu aprēķinos, kas nepieciešami Projekta/-u paredzēto Darbu/Būvdarbu veikšanai.
   11. Līguma kopējā summa visā Līguma darbības laikā netiks paaugstināta sakarā ar cenu pieaugumu darbaspēka un/vai materiālu izmaksām/ nodokļu likmes vai nodokļu normatīvā regulējuma izmaiņām, inflāciju vai valūtas kursu svārstībām, kā arī jebkuriem citiem apstākļiem, kas varētu skart Līguma cenu, bet nav atrunāti šajā Līgumā.
   12. Izpildītājs, parakstot Līgumu apliecina, ka tāmēs, kuras tiks izstrādātas šī Līguma ietvaros, pamatojoties uz Pasūtītāja saskaņotiem Projekta/-u risinājumiem, būs iekļautas visas izmaksas, atbilstoši Projektam/-iem, saskaņā ar apjomu, kas būs nepieciešams pilnīgai Projekta/-u paredzēto Darbu/Būvdarbu veikšanai.
   13. Izpildītājs uzņemas risku, t.i., nedrīkst pieprasīt papildus samaksu no Pasūtītāja, ja Darbu/Būvdarbu izpildes laikā tiek atklātas aritmētiskas kļūdas Izpildītāja tāmē, vai tiek konstatēts, ka Izpildītājs nav piedāvājis cenu par visu apjomu u.tml.
   14. Nekvalitatīvi vai neatbilstoši veiktie Darbi/Būvdarbi netiek akceptēti un apmaksāti līdz defektu novēršanai.
   15. Izpildītājs nav tiesīgs pieprasīt Līguma kopējas summas izmaiņas vai Līguma izpildes termiņa pagarinājumu sakarā ar nepieciešamajiem papildus Darbiem/Būvdarbiem, ja šādi papildus Darbi/Būvdarbi ir radušies Izpildītāja Līguma saistību neizpildes vai nepienācīgas izpildes rezultātā kā tās tiešās vai netiešās sekas, vai arī tādu iemeslu dēļ, kuri viņam bija jāņem vērā vai arī pie pienācīgas rūpības nevarēja būt nezināmi, noslēdzot šo Līgumu.
   16. Ja Izpildītājs izpilda Darbus/Būvdarbus, kuri nav ietverti Līguma dokumentācijā vai ja paredzēto Darbu/Būvdarbu izpildes gaitā Izpildītājs ir patvarīgi atkāpies no Līguma noteikumiem, tad Izpildītājs par šādiem Darbiem/Būvdarbiem samaksu nesaņem.
   17. Visi Darbi/Būvdarbi, kuri nav ietverti Finanšu piedāvājumā, bet kurus Izpildītājs kā pieredzējis un kvalificēts komersants, uzņēmējs varēja iepriekš paredzēt, tiek veikti uz Izpildītāja rēķina.
   18. Neierobežojot citus šajā Līgumā paredzētos priekšnoteikumus maksājumu veikšanai, nepieciešams priekšnoteikums Pasūtītāja pienākumam veikt jebkuru no Līgumā paredzētajiem maksājumiem, ir no Izpildītāja saņemts, spēkā esošs un šī Līguma prasībām atbilstošs Avansa maksājuma nodrošinājums un Garantijas laika nodrošinājums spēkā esošu un pienācīgi apmaksātu apdrošināšanas polišu vai kredītiestādes izsniegtas garantijas formā.
   19. Izpildītājs ir pilnībā atbildīgs par nodokļu, nodevu un citu obligāto maksājumu savlaicīgu un pilnīgu veikšanu saistībā ar Darbu izpildi, Būvdarbu veikšanu, Līgumā noteikto pienākumu izpildi un tiesību izmantošanu, apdrošināšanu esamību, Līgumā paredzēto maksājumu saņemšanu, kā arī saistībā ar Līguma izpildē iesaistīto darbinieku un Izpildītāja citādi nodarbināto personu nodarbināšanu, materiālu piegādi un importu/ eksportu, iekārtu izmantošanu, jebkādas licences maksām, apdrošināšanas polisēm un maksām , kā arī autoratlīdzību.
   20. Ja Līgumā noteikto maksājumu veikšanas brīdī pastāv kāda Izpildītāja parāda saistība pret Pasūtītāju, kas izriet no šī Līguma nosacījumu neizpildes, Pasūtītājs ir tiesīgs to vienpusēji ieturēt ieskaita kārtībā, veicot norēķinus, kā arī ieturēt to no Ieturējuma (ja atteicināms).
4. **Projektēšana**
   1. Projekts/-i ir izstrādājami saskaņā ar vides aizsardzības, veselības aizsardzības, ugunsdrošības, elektrodrošības un citām prasībām, kuras nosaka Latvijas Republikas likumdošana, būvnoteikumiem, teritorijas plānojumu un citiem plānojumiem, ja tādi ir izstrādāti, kā arī ņemot vērā un saskaņā ar Līguma 1.pielikumā izvirzītajām prasībām.
   2. Izpildītājam jānodrošina Projektēšanas darbu veikšana ar licencētām datorprogrammām un kvalificētu (atbilstoši apdrošinātu) personālu.
      1. Darbu secība:
      2. Projekta/-u izstrāde:
         1. Darbu materiālu aktualizēšana (atbilstoši Darba uzdevumam/Tehniskajai specifikācijai) un iesniegšana Pasūtītājam uz saskaņošanu;
         2. Nepieciešamo labojumu un precizējumu veikšana, atbilstoši Pasūtītāja komentāriem, līdz Izpildītājs saņem akceptu no Pasūtītāja par izstrādātā Projekta/-u saskaņošanu;
         3. Projekta/-u dokumentācijas iesniegšana un saskaņošana, attiecīgo atzīmju, atļauju saņemšanas institūcijā, kura pilda būvvaldes funkcijas, u.c, Būvniecības informācijas sistēmā (BIS);
      3. Būvdarbu veikšana:
         1. Autoruzrauga nozīmēšana;
         2. Autoruzraudzība Būvdarbu veikšanas gaitā.
   3. Izpildītājs uz sava rēķina, saņemot no Pasūtītāja atbilstošu pilnvarojumu, paredzamajā Būvdarbu vietā veic visas Projekta/-u izstrādei nepieciešamās pārbaudes un izpētes, pieprasa un saņem dokumentus, tajā skaitā, bet ne tikai, tehniskos noteikumus.
   4. Izpildītājam ir pienākums visā projektēšanas posmā konsultēties ar Pasūtītāju attiecībā uz Projekta/-u izstrādi, tā tehniskajiem risinājumiem, lai sasniegtu labāko rezultātu Pasūtītāja ieceres realizācijai.
   5. Izpildītājam piecu dienu laikā no Pasūtītāja pieprasījuma ir pienākums iesniegt Pasūtītājam ziņojumu, kurā norāda kādas darbības jau ir paveiktas Projekta/-u veiksmīgai realizācijai noteiktajā termiņā, kā arī iesniegt pierādījumus par ziņojumā norādīto (skices, tehnisko noteikumu kopijas, rasējumus).
   6. Projektēšana ir uzsākama ne vēlāk kā nākošajā darba dienā pēc Līguma parakstīšanas vai atbilstoši Pasūtītāja rakstiskam uzdevumam (e-pastā).
   7. Pēc Līguma parakstīšanas 3 (trīs) darba dienu laikā Pasūtītājs Būvniecības informācijas sistēmā (turpmāk – BIS) atver Projekta/-u lietu un sagatavo pilnvaru Izpildītājam. Ar šo pilnvaru Pasūtītājs pilnvaro Izpildītāju saņemt visu Projekta/-u izstrādei un saskaņošanai nepieciešamo dokumentāciju BIS. Ja Izpildītājam ir nepieciešama papildus pilnvara, Pasūtītājs, veicot izvērtēšanu, šādu pilnvaru izsniedz 3 (triju) darba dienu laikā no pieprasījuma saņemšanas.
   8. Izpildītājam pirms Projekta/u dokumentācijas iesniegšanas BIS nepieciešamo skaņojumu saņemšanai no saistošajām institūcijām, tas jāiesniedz izskatīšanai Pasūtītājam. Pirms Projekta/-u iesniegšanas institūcijā, kura pilda būvvaldes funkcijas, Pasūtītājs to saskaņo BIS sistēmā. Pasūtītājs Projektu/-us izskata pēc iespējas īsākā laika termiņā, bet ne ilgāk kā 5 (piecu) kalendāra dienu laikā no Projekta/-u saņemšanas dienas.
   9. Ja Pasūtītājs konstatē, ka Projekta/-u risinājumi satur kļūdas vai neprecizitātes, Izpildītājs pēc iespējas īsākā laika posmā, bet ne ilgāk kā 5 (piecu) dienu laikā Pasūtītājam nosūta labotu Projektu/-us.
   10. Izpildītājs BIS iesniedz Projekta/-u dokumentāciju tikai pēc Pasūtītāja rakstiska (e-pastā) saskaņojuma saņemšanas par apstiprinātu Projekta/-u risinājumu.
   11. Izpildītājs nodrošina, ka Projekts/-i ir pilnībā izstrādāts/-i Līguma 2.1.1.apakšpunktā noteiktajā termiņā no Līguma noslēgšanas vai Pasūtītāja rakstiska uzdevuma (e-pastā) saņemšanas par Projekta/-u izstrādes uzsākšanu.
   12. Līguma 4.11.punkta noteiktajā termiņā Projektu/-us ir saskaņojušas visas personas, kurām ir jāsaskaņo Projekts/-i un saņemta/-as visas atļaujas un atzīmes par Projekta/-u saskaņošanu. Izpildītājs 3 (trīs) darba dienu laikā ar attiecīgo nodošanas – pieņemšanas aktu Pasūtītājam iesniedz Projekta/-u dokumentāciju elektroniskā formātā, piemēram, elektroniskā datu nesējā (USB), kurā jāiekļauj grafiskā daļa dwg un pdf formātā, rakstiskās daļas, tabulas un attēli MS Office un PDF formātā. Failiem jābūt sakārtotiem datu nesējā tādā secībā, kādā tehniskā dokumentācija ievietota BIS. Vienlaicīgi ar būvprojekta iesniegšanu Pasūtītājam, tiek iesniegta izvērstā būvniecības tāme un detalizēts būvdarbu veikšanas darba grafiks.
   13. Ja Izpildītājs nesaskaņo Projektu/-us noteiktajā termiņā, tad šis termiņš ir pagarināms un Līgumā noteiktā Projekta/u summa EUR ar/bez PVN ir samazināma par 0,2 (nulle komats diviem) % par katru nokavējuma dienu, izņemot gadījumus, kad saskaņošana aizkavējas Pasūtītāja vainas dēļ, vai Puses vismaz 14 (četrpadsmit) darbdienas iepriekš vienojas par paredzamajiem šķēršļiem, dēļ kuriem iespējama Projekta/-u izstrādes vai saskaņošanas kavēšanās.
   14. Visus izdevumus, kas saistīti ar izmaiņām un papildinājumiem Projektā/-os, lai veiktu nepieciešamās izmaiņas, kuras pieprasījušas saskaņošanas institūcijas, sedz Izpildītājs. Par katru no šiem papildinājumiem un izmaiņām Izpildītājam ir jāinformē Pasūtītāju.
   15. Būvdarbu veikšanas laikā, kā arī Būvdarbu garantijas laikā konstatētās kļūdas un trūkumi Izpildītāja sagatavotajos dokumentos Izpildītājam jālabo uz sava rēķina Pasūtītāja noteiktajā termiņā (Pasūtītājs Izpildītāju informē rakstiski, piemēram, e-pastā). Ja Izpildītājs noteiktajā termiņā neveic prasītos labojumus, Pasūtītājam ir tiesības labošanu uzdot citai personai, un Izpildītājam ir jāsedz šo labojumu izmaksas.
   16. Izpildītājam jāsedz tādu defektu labošanas izmaksas, kas radušies būves garantijas laikā Projekta/-u kļūdu dēļ.
   17. Visas autora tiesības uz Projektu/-iem kopumā un jebkuru tā daļu pāriet uz Pasūtītāju ar brīdi, kad Projekts/-i kopumā vai jebkura tā daļa ir nodota Pasūtītājam un Pasūtītājs ir veicis norēķinu ar Izpildītāju par konkrētā Objekta Līguma apjomu vai tā daļu. Tas ietver tiesības bez saskaņošanas ar Izpildītāju pārveidot Projektu/-us, atteikties no atsevišķu Projektu risinājumu īstenošanas, sadalīt to kārtās un tml.
5. **Būvdarbu veikšana, nodošana**
   1. Izpildītājs pēc Projektēšanas Darbu pabeigšanas un attiecīga nodošanas-pieņemšanas akta parakstīšanas vai vienlaicīgi ar Projektēšanas Darbiem, organizē Būvdarbu uzsākšanas nosacījumu izpildi un visu atļauju, saskaņojumu un atzīmju saņemšanu par būvdarbu uzsākšanas nosacījumu izpildi.
   2. Būvdarbi organizējami un veicami saskaņā ar spēkā esošajiem normatīvajiem aktiem un ņemot vērā Līguma 1.pielikumā izvirzītās prasības.
   3. Izpildītājs nodrošina Būvdarbu izpildei nepieciešamo pagaidu pieslēgumu elektroenerģijas un ūdens tīkliem. Izpildītājs sedz visus izdevumus par Objektā patērēto elektroenerģiju, ūdeni/kanalizāciju un apkuri līdz Objekta pieņemšanai ekspluatācijā.
   4. Izpildītājam jāveic apkārtējās vides aizsardzības pasākumi, kas saistīti ar Būvdarbiem Objektā.
   5. Veicot darbus, Izpildītājam jāpielieto Būvdarbu tehnoloģijas, būvizstrādājumi un būvmateriāli, kas garantē Latvijas būvnormatīvos un nacionālajos standartos noteiktās, kā arī Pasūtītāja izvirzītās kvalitātes prasības, kā arī jānodrošina Būvdarbu kvalitātes kontrole, atbilstoši kvalitātes kontroles sistēmai un standartu prasībām.
   6. Izpildītāja pienākums ir nodrošināt, ka Būvdarbi objektā ir pilnībā pabeigti un objekts nodots ekspluatācijā Izpildītāja norādītajā termiņā saskaņā ar iesniegto piedāvājumu**.**
   7. Vienlaicīgi ar saskaņotās Projekta/-u dokumentācijas iesniegšanu Pasūtītājam, Izpildītājs iesniedz Izpildītāja Būvdarbu izpildes laika grafiku/aktualizētu Darbu, izpildes grafiku, būvniecības tāmi un Darbu veikšanas projektu.
   8. Izpildītājs Būvdarbus veic Darbu/Būvdarbu laika grafikā noteiktajos termiņos.
   9. Izpildītājs veic visas darbības, kas saskaņā ar Latvijas Republikas normatīvajiem tiesību aktiem ir nepieciešamas, lai pilnībā pabeigtu Būvdarbus.
   10. Izpildītājs veic nepieciešamās darbības Būvdarbu sagatavošanai.
   11. Izpildītājs veic Būvdarbus konkrētajā Objektā saskaņā ar izstrādāto un saskaņoto Projektu/-iem. Izpildītājs ir tiesīgs atkāpties no Projekta/-u risinājumiem tikai ar Pasūtītāja rakstisku piekrišanu. Šajā gadījumā Izpildītājam ir pienākums Latvijas Republikas normatīvajos aktos noteiktajā kārtībā uz sava rēķina izdarīt grozījumus Projektā/-os, ievietojot tos arī BIS.
   12. Izpildītājs nodrošina visas Būvdarbu izpildes procesā nepieciešamās dokumentācijas sagatavošanu.
   13. Līguma izpildes gaitā sapulces tiek sasauktas pēc nepieciešamības Pasūtītāja norādītajā laikā un vietā, ne vēlāk kā 2 (divas) darba dienas iepriekš par to informējot iesaistītos Būvniecības procesa dalībniekus. Iepriekš minētais neierobežo citu ar Būvdarbu veikšanu saistīto personu tiesības sasaukt sapulci, ja tas to uzskata par nepieciešamu, savlaicīgi, ne vēlāk kā 2 (divas) darba dienas iepriekš, paziņojot par sapulces sasaukšanu pārējiem Būvniecības procesa dalībniekiem. Sanāksmēs un visa Būvniecības procesa gaitā Pasūtītāja intereses pārstāv Būvuzraugs un Pasūtītāja pārstāvis, Izpildītāju pārstāv Būvdarbu vadītāji (būvdarbu veikšanas laikā). Sanāksmē piedalās arī citas personas pēc Pasūtītāja un Izpildītāja ieskatiem. Sanāksmes tiek protokolētas. Protokolēšanu organizē Būvuzraugs vai Izpildītājs. Protokolus paraksta par lēmumu pieņemšanu un to izpildi atbildīgās personas, ievērojot secību: Būvdarbu veicējs, Autoruzraugs, Būvuzraugs, Pasūtītājs.
   14. Izpildītājs līdz kārtējā mēneša 10. (desmitajam) datumam sastāda Būvdarbu ikmēneša izpildes aktu (iepriekšējā mēnesī faktiski veikto Būvdarbu apjomu izmaksu aprēķinu kopsavilkumu (iepriekš un turpmāk – Ikmēneša akts), un iesniedz Pasūtītājam. Pasūtītājs Ikmēneša aktu izskata, saskaņo ar Būvuzraugu un paraksta 20 (divdesmit) darbdienu laikā pēc tā saņemšanas. Ikmēneša akts ir pamats ikmēneša maksājumu veikšanai saskaņā ar Līgumu.
   15. Ja Pasūtītājs neparaksta Ikmēneša aktu Līguma 5.14. punktā minētajā termiņā, kā arī neiesniedz Izpildītājam Līguma 5.16. punktā minēto pretenziju vai ar Būvuzraugu saskaņotu defektu aktu, uzskatāms, ka Pasūtītājs izpildītos Būvdarbus ir pieņēmis Līguma 5.14. punktā minētā termiņa pēdējā dienā.
   16. Ja Pasūtītājs nepieņem Būvdarbus, tas iesniedz Izpildītājam pretenziju, norādot ar Līguma noteikumiem pamatotas nepilnības, kuru dēļ Pasūtītājs nevar parakstīt Ikmēneša aktu, ja nepilnības nav saistītas ar Būvdarbu kvalitāti, vai ar būvuzraugu saskaņotu defektu aktu. Ja Izpildītājs nepiekrīt Pasūtītāja norādītajiem defektiem vai iebildumiem par faktiski izpildīto Būvdarbu apjomiem, Izpildītājs 10 (desmit) darbdienu laikā no defektu akta saņemšanas dienas iesniedz Pasūtītājam Būvdarbu vadītāja parakstītus rakstiskus iebildumus pret defektu aktā norādītajām nepilnībām.
   17. Ja Pasūtītājs nepiekrīt Būvdarbu vadītāja iebildumiem attiecībā uz defektu aktā iekļautajiem izpildīto Būvdarbu apjomiem vai defektiem būves konstrukcijās, viņam ir pienākums pasūtīt būves ekspertīzi par veikto Būvdarbu kvalitāti. Ekspertīzes uzdevums ir novērtēt faktiski izpildīto Būvdarbu apjomu, atbilstību būvprojektēšanas dokumentācijai, atbilstošo būvizstrādājumu un tiem atbilstošās iestrādes tehnoloģijas piemērošanu.
   18. Ja būves ekspertīze neapstiprina Pasūtītāja defektu aktā norādīto vai veikto Būvdarbu neatbilstību normatīvo aktu un Pasūtītāja prasībām, uzskatāms, ka Pasūtītājs Būvdarbus ir pieņēmis ekspertīzes slēdziena iesniegšanas dienā un Ikmēneša akta parakstīšana nav nepieciešama.
   19. Ja Izpildītājs piekrīt defektu aktā Pasūtītāja norādītajām nepilnībām vai ekspertīze apstiprina defektu aktā Pasūtītāja norādītās nepilnības vai veikto Būvdarbu neatbilstību normatīvo aktu un Pasūtītāja prasībām, Izpildītājs un Pasūtītājs vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu un specifiku, kā arī būvizstrādājumu piegādes termiņus. Ja Puses nevar vienoties, termiņu defektu novēršanai nosaka Būvuzraugs.
   20. Ja defekti ir konstatēti daļā Būvdarbu, tad Pasūtītājs pieņem tos Būvdarbus, kuru izpildē defekti nav konstatēti. Pēc defektu novēršanas izpildītos Būvdarbus ietver nākamā mēneša Ikmēneša aktā.
   21. Ikmēneša akta parakstīšana neatņem Pasūtītājam tiesības Līguma spēkā esības laikā, izteikt pretenzijas par izpildīto Būvdarbu defektiem, trūkumiem un neatbilstībām, un Izpildītājam ir pienākums novērst defektu aktā norādītos Būvdarbu defektus, trūkumus un neatbilstības par saviem līdzekļiem.
   22. Pēc visu Būvdarbu pabeigšanas objektā Izpildītājs iesniedz Pasūtītājam Būvdarbu izpildes aktu par pēdējā mēnesī izpildītajiem darbiem.
   23. Izpildītājs paziņo Pasūtītājam par Objekta gatavību ekspluatācijai, pēc tam kad būvniecības informācijas sistēmā ir apstiprinājis nepieciešamo apliecinājumu par būves gatavību ekspluatācijai.
   24. Izpildītājs pēc Objekta nodošanas ekspluatācijā institūcijā, kura pilda būvvaldes funkciju (saņemts lēmums par Būvdarbu pabeigšanu un/vai objekta ekspluatāciju) iesniedz Pasūtītājam attiecīgo nodošanas-pieņemšanas aktu (turpmāk – Būvdarbu gala nodošanas-pieņemšanas akts), kas ir noformēts atbilstoši Ministru kabineta 2022. gada 5. jūlija noteikumu Nr. 419 „Noteikumi par publisko būvdarbu līgumos obligāti ietveramajiem noteikumiem un to saturu”, turpmāk – Noteikumi Nr.419, pielikumam.
   25. Pasūtītājs 10 (desmit) darbdienu laikā no Būvdarbu gala nodošanas-pieņemšanas akta saņemšanas dienas to paraksta vai arī nosūta Izpildītājam motivētu atteikumu pieņemt Būvdarbus. Būvdarbu gala nodošanas-pieņemšanas akts ir pamats maksājumu veikšanai.
   26. Izpildītājs Būvdarbos izmanto Projektā/-os norādītos un Līguma prasībām atbilstošus būvizstrādājumus un iekārtas. Citu būvizstrādājumu un iekārtu izmantošanu iepriekš jāsaskaņo ar Pasūtītāja pārstāvi un Būvuzraugu, ja būvdarbu veicējam nav iespēju izmantot norādītos materiālus un iekārtas, no būvdarbu veicēja objektīvi neatkarīgu apstākļu dēļ (piemēram, attiecīgo materiālu vai iekārtu ražotājs beidz pastāvēt, nepieciešamie materiāli un iekārtas vairs netiek ražotas u.tml.), materiāliem un iekārtām jābūt analogiem sākotnēji izvirzītajām prasībām. Izpildītājs ievēro būvizstrādājumu ražotāja noteiktos standartus un instrukcijas. Gadījumos, kad būvizstrādājumu un iekārtu ražotāji ir noteikuši prasības uz būvizstrādājumu izmantošanu, iestrādāšanu, pielietojuma mērķi un tml., tās ir saistošas Izpildītājam.
   27. Izpildītājs ne mazāk kā 5 (piecas) darba dienas pirms Būvdarbu gala nodošanas – pieņemšanas sanāksmes nosūta uzaicinājumu Pasūtītājam noteikt sanāksmes dienu (Pasūtītājs nosaka laiku, cikos notiks sanāksme). Būvdarbu izpildes aktu kopsavilkumu var iesniegt ne vēlāk kā 1 (vienu) dienu pirms Būvdarbu gala pieņemšanas-nodošanas sanāksmes. Dokumenti jāiesniedz 2 (divos) eksemplāros ar pavadvēstuli vai elektroniski 1 (vienā) eksemplārā, kurā norādīti pievienotie dokumenti.
   28. Pušu pienākums ir piedalīties Būvdarbu gala nodošanas sapulcē, kas sasaukta saskaņā ar Līguma 5.27. punktu. Ja kāda no Pusēm nav ieradusies uz attiecīgo nodošanas sapulci un nav iepriekš rakstveidā (e-pastā) devusi savu piekrišanu nodošanas procedūras veikšanai bez viņas klātbūtnes, Līguma 5.27. punktā noteiktajā kārtībā tiek sasaukta atkārtota Būvdarbu gala nodošanas sapulce. Ja kāda no Pusēm atkārtoti bez attaisnojoša iemesla neierodas uz Būvdarbu gala nodošanas sapulci, otra Puse var veikt nodošanas procedūru bez tās klātbūtnes.
   29. Nodošanas procedūras laikā tiek veikta izpildīto Būvdarbu pārbaude un pabeidzot pārbaudi – pieņemts lēmums par attiecīga pieņemšanas – nodošanas akta parakstīšanu vai atteikšanos parakstīt.
   30. Pasūtītājs ir tiesīgs atteikties no izpildīto Būvdarbu gala pieņemšanas, ja pieņemšanas laikā tiek atklāti tādi defekti, kuri var traucēt objekta normālu ekspluatāciju. Šādā gadījumā tiek sastādīts protokols.
   31. Pārbaudes laikā konstatētos defektus, ja tie radušies Izpildītāja vainas dēļ, pielietojot nekvalitatīvus materiālus un veicot nekvalitatīvus darbus, Izpildītājs novērš uz sava rēķina protokolā noteiktajā termiņā. Protokolā norādītais defektu novēršanas termiņš nav uzskatāms par Līguma izpildes termiņa pagarinājumu.
   32. Izpildītājs pirms Objekta attiecīga nodošanas-pieņemšanas akta parakstīšanas atbrīvo Objektu un būvlaukumu, tostarp izved būvgružus un nodrošina teritorijas sakopšanu (Puses var vienoties par citu termiņu un kārtību).
   33. Ja Objekta pieņemšanas ekspluatācijā laikā tiek konstatēta Izpildītāja veikto Būvdarbu neatbilstība Līgumā vai Latvijas Republikas normatīvajos tiesību aktos noteiktajām prasībām vai tiek konstatēti citi trūkumi, Izpildītājs uz sava rēķina Pasūtītāja noteiktajā termiņā novērš Objekta pieņemšanas ekspluatācijā komisijas konstatētos trūkumus. Pēc tam tiek veikta atkārtota Objekta pieņemšana ekspluatācijā. Objekta pieņemšanu ekspluatācijā apliecina Latvijas Republikas normatīvajos aktos noteiktā kārtībā sastādīts un parakstīts akts par būves pieņemšanu ekspluatācijā.
   34. Akta par Objekta pieņemšanu ekspluatācijā parakstīšana, kā arī Objekta pieņemšana neatbrīvo Izpildītāju no atbildības par Objekta defektiem, kuri atklājas garantijas laikā pēc Objekta pieņemšanas.
6. **Autoruzraudzība**
   1. Pasūtītājs patur iespēju nepasūtīt un neapmaksāt šo pakalpojumu, Izpildītājs objektā veic autoruzraudzību tikai pēc Pasūtītāja rakstiska (e-pastā) uzdevuma saņemšanas.
   2. Autoruzraudzība tiek veikta saskaņā ar spēkā esošajiem normatīvajiem aktiem un ņemot vērā Līguma 1.pielikumā izvirzītās prasības. Autoruzrauga pienākums ir uzraudzīt Objekta būvniecības atbilstību saskaņotajam Projektam/-iem, nepieļaujot būvniecības dalībnieku patvaļīgas atkāpes no Projekta/-u risinājumiem.
   3. Autoruzraudzību Izpildītājs uzsāk reizē ar Būvdarbu uzsākšanu vai pēc vienošanās ar Pasūtītāju, un turpina līdz pat brīdim, kad pilnībā ir pabeigti būvdarbi un objekts nodots ekspluatācijā.
   4. Izpildītāja pienākumi un tiesības:
      1. Izpildītājs ir atbildīgs par to, lai visā Līguma izpildes laikā Autoruzraugam būtu spēkā esošs atbilstošas jomas būvspeciālista sertifikāts;
      2. Autoruzraugam ir pienākums visas saskaņotās atkāpes no Projekta risinājumiem fiksēt Būvdarbu žurnālā, veicot Autoruzrauga ierakstu.
      3. Autoruzraugam ir pienākums bez papildus atlīdzības veikt izmaiņas Projektā/-os, ja šādu izmaiņu nepieciešamība rodas sakarā ar kļūdu vai neatbilstību Projektā/-os, vai kādu citu Būvniecības procesa dalībnieka nolaidību. Šādas izmaiņas ir izdarāmas 5 (piecu) darba dienu laikā vai citā laikā, iepriekš par to vienojoties ar Pasūtītāju.
      4. Autoruzraugs sniedz jebkādu palīdzību, kas varētu būt nepieciešama Pasūtītājam vai iesaistītajiem Būvniecības dalībniekiem attiecībā uz Projektu vai kādu tā daļu interpretēšanu un attiecībā uz lēmumu par jebkādām pretrunām, kas varētu rasties starp dažādiem dokumentiem, kas veido Projektu un Līguma noteikumus kopumā. Izpildītājs sniedz visus paskaidrojumus un norādījumus, kas būtu nepieciešami kavalitatīvai Projekta izpildei;
      5. Autoruzraugam ir jāapmeklē visas sapulces, kuras sasauc Pasūtītājs vai Būvuzraugs.
7. **Kvalitāte, garantijas**
   1. Izpildītājs garantē Darbu/Būvdarbu kvalitātes atbilstību Līgumam, Latvijas Republikā spēkā esošu kvalitātes un drošuma sertifikātu un standartu prasībām.
   2. Būvdarbu un tajos izmantoto materiālu garantijas laiks ir ( ) mēneši, skaitot no Būvdarbu gala nodošanas-pieņemšanas akts abpusējas parakstīšanas dienas, vai \_\_\_ (\_\_\_\_) mēneši no attiecīga Darbu/Būvdarbu nodošanas – pieņemšanas akta abpusējas parakstīšanas dienas Līguma pirmstermiņa izbeigšanas gadījumā.
   3. Līguma 7.2. punktā noteiktā Izpildītāja garantijas saistība tiek nodrošināta ar kredītiestādes vai Latvijas Republikā vai citā Eiropas Savienības vai Eiropas Ekonomikas zonas dalībvalstī, vai Pasaules Tirdzniecības organizācijas dalībvalstī reģistrētas apdrošināšanas kompānijas, kas Latvijas Republikas normatīvajos aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, izsniegtu, Pasūtītāja akceptētu neatsaucamu beznosacījuma garantiju (garantijas laika saistību izpildes nodrošinājums) 5% (piecu procentu) apmērā no Līguma summas (ar noteikumu, ka garantijas saistību nodrošinājums tiek samazināts garantijas termiņa trešā gada pirmajā mēnesī uz atlikušo tā daļu, nosakot to 2% (divu procentu) apmērā no līguma summas, ja garantijas termiņa pirmajos divos gados nav konstatēti Darbu/Būvdarbu defekti vai Izpildītājs un Pasūtītājs ir vienojušies par pieteikto Darbu/Būvdarbu defektu novēršanas termiņu), kas ir noformēta saskaņā ar Iepirkuma nolikuma 4.nodaļas un 9. pielikuma prasībām.
   4. Garantijas laika saistības nodrošinājumu Izpildītājs iesniedz Pasūtītājam ne vēlāk kā 10 (desmit) darba dienu laikā pēc Objekta nodošanas ekspluatācijā vai Būvdarbu gala nodošanas-pieņemšanas akta abpusējas parakstīšanas dienas vai attiecīga Darbu/Būvdarbu nodošanas-pieņemšanas akta abpusējas parakstīšanas Līguma pirmstermiņa izbeigšanas gadījumā.
   5. Gadījumā, ja Izpildītājs nevar saņemt garantijas laika nodrošinājumu par visu piedāvāto apdrošināšanas periodu, tad Izpildītājs sākotnēji iesniedz minēto garantijas laika nodrošinājumu par īsāku periodu, pieskaitot 10 (desmit) darbdienas un 10 darbdienas pirms termiņa beigām iesniedz garantijas laika nodrošinājumu par atlikušo garantijas periodu, pieskaitot 10 (desmit) darbdienas. Jebkurā gadījumā Garantijas laika nodrošinājumam nepārtraukti jābūt spēkā līdz šī Līguma 7.2.punktā norādītā Garantijas perioda beigām, kā arī Izpildītājam tas savlaicīgi jāpagarina, ja saskaņā ar šī Līguma noteikumiem tiek pagarināts Garantijas laiks.
   6. Ja Līgums tiek izbeigts pirms termiņa, garantijas noteikumus piemēro atbilstoši šajā Līguma nodaļā noteiktajam, bet garantijas laiks tiek skaitīts no Līguma izbeigšanas dienas un attiecas uz Darbiem/Būvdarbiem (tai skaitā būvmateriāliem, konstrukcijām un tehnoloģijām), kuru pabeigšana noformēta ar nozīmīgo konstrukciju pieņemšanas aktiem, un par kuriem ir veikta samaksa.
   7. Izpildītājs uzņemas pilnu atbildību par Darbu/Būvdarbu (tai skaitā izmantoto būvmateriālu, konstrukciju un tehnoloģiju) kvalitāti. Garantijas laikā Objektā konstatētos būvniecības defektus Izpildītājs novērš par saviem līdzekļiem un ar savu darbaspēku.
   8. Garantijas laikā Izpildītājs novērš Objektā ekspluatācijas laikā konstatētos Darbu/Būvdarbu defektus 15 (piecpadsmit) darbdienu laikā no brīža, kad Izpildītājs no Pasūtītāja ir saņēmis rakstisku paziņojumu – pretenziju par atklāto defektu.
   9. Ja objektīvu šķēršļu dēļ (tehniski vai tehnoloģiski darbu veikšanas termiņš pārsniedz 15 (piecpadsmit) darbdienas vai normatīvajos aktos ir paredzēti veicamo darbu papildu saskaņojumi vai papildu tehniskie noteikumi) konstatētos būvniecības defektus nav iespējams novērst 15 (piecpadsmit) darbdienu laikā, Puses vienojas par defektu novēršanas termiņu. Pasūtītāja viedoklis un noteiktais termiņš ir noteicošais.
   10. Ja Izpildītājs uzskata, ka nav atbildīgs par garantijas laikā atklātu defektu, Izpildītājs 5 (piecu) darbdienu laikā no pretenzijas saņemšanas dienas par to rakstiski paziņo Pasūtītājam.
   11. Strīdus un domstarpības par Garantijām Puses risina pārrunu ceļā un Līgumā noteiktajā kārtībā.
   12. Ja Izpildītājs pēc Līguma 7.8. punktā minētā paziņojuma saņemšanas neuzsāk defektu novēršanas darbus, nesniedz atbildi vai neiesniedz Līguma 7.10. punktā minēto paziņojumu, vai starp Pusēm 1 (viena) mēneša laikā netiek panākta vienošanās par defektu novēršanas termiņu, Pasūtītājs ir tiesīgs uzskatīt, ka Izpildītājs atsakās veikt defektu novēršanas darbus.
   13. Ja Izpildītājs atsakās veikt defektu novēršanas darbus, Pasūtītājs, bez saskaņošanas ar Izpildītāju, ir tiesīgs šo darbu veikšanai pieaicināt citu komersantu, uzņēmēju. Cita komersanta, uzņēmēja pieaicināšana negroza un neietekmē Līguma 7.punktā noteiktās Izpildītāja garantijas saistības. Šajā gadījumā samaksu par defektu novēršanas darbiem Pasūtītājs pieprasa no garantijas laika saistību izpildes garantijas izsniedzēja saskaņā ar garantijas noteikumiem. Gadījumā, ja garantijas summa pilnībā nesedz radušās izmaksas, Pasūtītājam rodas prasījuma tiesība pret Izpildītāju par tās starpības piedziņu, kas izveidojusies starp garantijas devēja samaksāto summu un faktiskajām izmaksām.
   14. Ja Izpildītājs nav iesniedzis garantijas laika saistību izpildes garantiju savas garantijas saistības pastiprināšanai, Pasūtītājam rodas prasījuma tiesība par pilnu defektu novēršanas faktisko izmaksu summu. Pasūtītājs ir tiesīgs šo defektu novēršanas faktiskās izmaksas segt no Līguma 3.4. punktā norādītās Līguma summas Ieturējuma summas (ja attiecināms) un/vai Izpildītājam apmaksā ar defektu novēršanu saistītos izdevumus, pamatojoties uz Pasūtītāja izrakstītu rēķinu, rēķinā norādītajā termiņā.
8. **Pušu atbildība**
   1. Izpildītājs atbild par Būvdarbu izpildes kvalitāti un Latvijas Republikas normatīvajos aktos noteiktajā kārtībā sedz Pasūtītājam visus zaudējumus, kas tam radušies sakarā ar Līguma nosacījumu neizpildi.
   2. Ja ir noticis Būvdarbu kavējums, atbilstoši Līguma 2. punktā noteiktajam termiņam, Izpildītājs maksā Pasūtītājam līgumsodu 0,5% (nulle komats pieci procenti) no Objekta attiecīgā Līguma posma summas bez PVN par katru nokavēto dienu, bet ne vairāk kā 10% no Līguma summas bez PVN.
   3. Ja ir noticis apmaksas termiņa kavējums, Pasūtītājs maksā Izpildītājam līgumsodu 0,5% (nulle komats pieci procenti) no rēķina summas bez PVN , par katru nokavēto dienu, bet ne vairāk kā 10% no rēķina summas bez PVN.
   4. Pasūtītājs neatbild par Izpildītāja saistībām, kuras tas uzņēmies attiecībā pret trešajām personām, lai nodrošinātu Līguma izpildi vai sakarā ar Līgumu. Jebkādas šāda veida saistības vai Līgumi kļūst Pasūtītājam saistoši tikai ar viņa tiešu un nepārprotamu rakstisku piekrišanu.
   5. Izpildītājs apzinās, ka Līguma izpilde tiek veikta ar Eiropas Reģionālā fonda līdzfinansējumu par programmas „Kultūras un sporta kvartāla izveide Augšielas apkaimē Rīgā” realizācijas ietvaros, kas saskaņā ar Nacionālo attīstības plānu tiek īstenota un finansēta no Eiropas Savienības fondu 2014.–2020.gada plānošanas perioda darbības programmas “Izaugsme un nodarbinātība” prioritārā virziena “Vides aizsardzības un resursu izmantošanas efektivitāte” 5.6.1.specifiskā atbalsta mērķa “Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” ietvaros īstenotā projekta Nr. 5.6.1.0/17/I/001 “Kultūras un sporta kvartāla izveide Grīziņkalna apkaimē” līdzekļiem un Izpildītājs apņemas segt Pasūtītājam visus zaudējumus, kas var rasties, ja Izpildītājs, neatbilstoši Līguma noteikumiem, veikto Darbu/Būvdarbu un/vai pieļautā termiņa nokavējuma dēļ Pasūtītājam tiek piemērota finanšu korekcija un/vai izmaksas tiek atzītas par neattiecināmām vai finansējums netiek piešķirts. Šajā punktā minētos zaudējumus Pasūtītājam ir tiesības ieturēt no jebkura Izpildītājam piekrītošā maksājuma, ja ieturējums nav iespējams, Izpildītājs apņemas zaudējumus segt Pasūtītājam 10 (desmit) darbdienu laikā pēc pirmā Pasūtītāja rakstveida pieprasījuma saņemšanas.
9. **Izpildītāja tiesības un pienākumi**
   1. Izpildītājs atbild par zaudējumiem, kuri nodarīti Pasūtītājam un/vai trešajām personām sakarā ar Līguma noteikumu pārkāpumu, ja Izpildītājs tajos vainojams.
   2. Izpildītāja pienākums ir ievērot darba drošības tehnikas, ugunsdrošības, apkārtējās vides aizsardzības noteikumus un citus normatīvos aktus, kas regulē Būvdarbu veikšanu. Izpildītājs uzņemas pilnu atbildību par to, lai viņa darbinieki ievērotu minētos noteikumus.
   3. Izpildītājs brīdina Pasūtītāju par neparedzētiem apstākļiem, kas radušies pēc Līguma noslēgšanas no Izpildītāja neatkarīgu apstākļu dēļ un kuru dēļ var tikt traucēta saistību izpilde.
   4. Izpildītāja pienākums ir iesniegt Pasūtītājam visus Līgumā noteiktos dokumentus (normatīvajos aktos noteiktās apdrošināšanas polises (Ministru kabineta 19.08.2014. noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”), apdrošināšanas kompānijas, bankas vai Izpildītāja garantijas, izpilddokumentāciju, u.c.) Līgumā noteiktajā laikā un kārtībā.
   5. Jebkurus zaudējumus un/vai kaitējumu, pret kuriem Izpildītājs ir apdrošinājies, bet kuri pārsniedz apdrošināšanas sabiedrības atlīdzinātos, un/vai gadījumos, kad apdrošināšanas gadījums saskaņā ar apdrošināšanas līguma noteikumiem neiestājas, un/vai zaudējumus vai kaitējumu, pret kuriem Izpildītājs nav apdrošinājies, sedz Izpildītājs.
   6. Izpildītāja pienākums ir nodrošināt Darbu/Būvdarbu veikšanu ar Iepirkuma nolikumā noteiktajām prasībām atbilstošu personālu, kas ir vērtēts iepirkuma procedūrā vai ar līdzvērtīgiem.
   7. Izpildītājam ir tiesības saņemt samaksu par Darbu/Būvdarbu izpildi Līgumā noteiktajā kārtībā un apjomā.
   8. Izpildītājam ir citas tiesības un pienākumi, kas izriet no Līguma un Latvijas Republikā spēkā esošajiem normatīvajiem aktiem, kas nosaka konkrēto Darbu/Būvdarbu izpildi.
   9. Līguma parakstīšanas dienā Izpildītājs iesniedz Pasūtītājam Līguma izpildē iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēt tiesīgo personu. Sarakstā norāda arī apakšuzņēmēju apakšuzņēmējus. Līguma izpildes laikā Izpildītājs paziņo Pasūtītājam par jebkurām izmaiņām apakšuzņēmēju sarakstā, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā. Informāciju par izmaiņām apakšuzņēmēju sarakstā vai par jauna apakšuzņēmēja piesaistīšanu Izpildītājs iesniedz Pasūtītājam rakstveidā, nosūtot to uz Pasūtītāja juridisko adresi vai elektronisko pastu 2 (divu) darba dienu laikā no attiecīgu izmaiņu iestāšanos.
   10. Izpildītājam ir pienākums nodrošināt savlaicīgu samaksas veikšanu visiem šā līguma izpildē iesaistītajiem apakšuzņēmējiem par faktiski izpildītajiem un no Pasūtītāja puses apmaksātajiem Darbiem/Būvdarbiem. Ar savlaicīgu norēķināšanos ir saprotama samaksa 60 dienu laikā pēc veikto Darbu/Būvdarbu pabeigšanas un apakšuzņēmēja rēķina saņemšanas par attiecīgo Darbu/Būvdarbu veikšanu.
   11. Izpildītājam ir pienākums līgumos ar apakšuzņēmējiem iekļaut noteikumus izpildīto Darbu/Būvdarbu pieņemšanai, kas atbilst Noteikumu Nr. 419 5., 6., 9., 10. un 14. punktā iekļautajam regulējumam, izņemot prasību veikt būves ekspertīzi.
10. **Pasūtītāja tiesības un pienākumi**
    1. Pasūtītājs apņemas veikt samaksu par kvalitatīvi un laikā veiktiem Būvdarbiem Līgumā noteiktajos termiņos un kārtībā.
    2. Pasūtītājs apņemas savlaicīgi veikt Izpildītāja sniegto Būvdarbu pieņemšanu, ja tie izpildīti kvalitatīvi bez defektiem un kļūdām.
    3. Pasūtītājs brīdina Izpildītāju par neparedzētiem apstākļiem, kas radušies pēc Līguma noslēgšanas no Pasūtītāja neatkarīgu apstākļu dēļ un kuru dēļ var tikt traucēta saistību izpilde. Tādā gadījumā, Pusēm vienojoties, Darbu/Būvdarbu izpildes termiņi var tikt attiecīgi pagarināti.
    4. Ar šo Līgumu veikto Darbu rezultātā radītie materiālie objekti un visi augļi gan to materiālajā, gan intelektuālajā nozīmē ir autortiesību objekts un tos aizsargā Autortiesību likums un citi Latvijas Republikas normatīvie akti.
    5. Jebkuri izpildītāja saskaņā ar šo Līgumu veikto Darbu rezultātā radītie materiālie objekti un visi augļi gan to materiālajā, gan intelektuālajā nozīmē, turpmāk – Autortiesību objekts, kļūst par Pasūtītāja īpašumu. Pasūtītājam ar šo Līgumu un bez papildus atlīdzības tiek nodotas Izpildītāja kā autora esošās un nākamās mantiskās tiesības attiecībā uz saskaņā ar Līgumu radītajiem autortiesību objektiem, tajā skaitā, bet ne tikai tiesības tos publiskot, publicēt un reproducēt.
    6. Izpildītājs, parakstot šo Līgumu, neatsaucami bez jebkādas papildus samaksas bez termiņa ierobežojuma nodod Pasūtītājam visas tiesības brīvi izmantot saskaņā ar šo Līgumu radītos materiālā formā izpaustos Autortiesību objektus, t.sk. tiesības tos izziņot, detalizēt, izmainīt, pārveidot, grozīt un papildināt, kā arī atsakās no tiesībām prasīt autortiesību objektu atsaukšanu.
    7. Ja Izpildītājs atsauc Pasūtītājam piešķirtās tiesības izziņot, detalizēt, izmainīt, pārveidot, grozīt un papildināt autortiesību objektus, tad pirms atsaukuma izpildīšanas Izpildītājs sedz visus tiešos zaudējumus, kas minētā atsaukuma dēļ radušies Pasūtītājam.
    8. Izpildītājs apņemas bez Pasūtītāja rakstiskas atļaujas nenodot trešajām personām, kā arī neizmantot trešo personu labā autortiesību objektus, kas saskaņā ar šo Līgumu atzīstami par Pasūtītāja īpašumu.
    9. Pasūtītājam nav pienākuma kontrolēt Izpildītāja ar apakšuzņēmēju noslēgtā Darbu/Būvdarbu līguma atbilstību Noteikumu Nr.419 prasībām.
11. **Līguma izpildē iesaistītā personāla un apakšuzņēmēju nomaiņas un jauna personāla un apakšuzņēmēju piesaistes kārtība**
    1. Izpildītājs nodrošina, ka Līguma izpildē piedalās Izpildītāja piedāvājumā norādītais personāls, kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmēji, t.sk. tie, uz kuru iespējām Izpildītājs balstījies, lai apliecinātu savas kvalifikācijas atbilstību paziņojumā par Līgumu un Iepirkuma procedūras dokumentos noteiktajām prasībām.
    2. Izpildītājs veic Līguma izpildē piesaistītā personāla vai apakšuzņēmēju nomaiņu, vai jauna apakšuzņēmēja piesaisti PIL 62. pantā noteiktajā kārtībā un gadījumos.
    3. Gadījumā, ja Līguma izpildē piesaistīto personālu vai apakšuzņēmēju personisku piedalīšanos nav iespējams nodrošināt (atvaļinājumi, darba attiecību pārtraukšana u.c. gadījumi), Izpildītājam ir pienākums nodrošināt līdzvērtīgas vai augstākas kvalifikācijas personāla vai apakšuzņēmēju piesaisti Līguma izpildē, iepriekš to saskaņojot ar Pasūtītāju.
    4. Pasūtītājs ir tiesīgs atteikt apakšuzņēmēja nomaiņu, ja pastāv kāds no PIL 62. panta trešās daļas nosacījumiem.
    5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
    6. Izpildītājs drīkst veikt tā piedāvājumā norādīto apakšuzņēmēju nomaiņu, uz kuru neattiecas Līguma 11.4. apakšpunkta nosacījumi, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja nomaiņai vai jauna apakšuzņēmēja iesaistīšanai Līguma izpildē.
    7. Lai veiktu personāla un apakšuzņēmēju nomaiņu, Izpildītājs informē Pasūtītāju par attiecīgo aizvietotāju un iesniedz dokumentus, kas nepieciešami lēmuma pieņemšanai (piem., sertifikātu un apliecinājumu apliecinātās kopijas).
    8. Pārbaudot jaunā apakšuzņēmēja atbilstību, Pasūtītājs piemēro PIL 42. panta otrās daļas 1., 2., 3., 4., 5., 6., 7., 10., 11., 12., 13., 14. punktu noteikumu. PIL 42. panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
    9. Pasūtītājs pieņem lēmumu atļaut vai atteikt iepirkuma līguma izpildē iesaistītā Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62. panta noteikumiem.
    10. Gadījumā, ja tiek mainīts normatīvais regulējums, kas nosaka iepirkuma procedūrā izraudzītā personāla vai apakšuzņēmēju nomaiņu, tā notiek atbilstoši spēkā esošajos normatīvajos aktos noteiktajām.
    11. Gadījumā, ja Starptautisko un Latvijas Republikas nacionālo sankciju likuma 11.¹ pantā noteiktās sankcijas ir piemērotas attiecībā uz apakšuzņēmēju vai personu, uz kuras iespējām Izpildītājs ir balstījies, lai apliecinātu savu atbilstību iepirkuma procedūras dokumentācijā norādītajām kvalifikācijas prasībām, Izpildītājam ir pienākums apakšuzņēmēju vai minēto personu nomainīt 10 (desmit) darba dienu laikā no attiecīga Pasūtītāja pieprasījuma nosūtīšanas dienas.
12. **Līguma grozījumi un tā darbības pārtraukšana**
    1. Saskaņā ar Publisko iepirkumu likuma (turpmāk un iepriekš – PIL) 61.panta trešās daļas pirmo punktu Līguma izpildes laikā ir pieļaujama sekojošu grozījumu veikšana šādos gadījumos:
       1. ja objektīvu apstākļu dēļ Būvdarbu izpildes laikā Projektā/-os tiek veiktas izmaiņas/grozījumi un Pasūtītājs ir uzdevis veikt Izpildītājam Projektā/-os neparedzētu Darbu/Būvdarbu izpildi, šīs izmaiņas ir visu Būvniecības procesā iesaistīto Pušu saskaņotas (Pasūtītājs, Būvuzraugs, Autoruzraugs) un ir sniegts objektīvs pamatojums, kādēļ šādas izmaiņas ir nepieciešamas. Šādu izmaiņu kopējā vērtība nepārsniedz 15 % no Līguma 3.1.punktā noteiktās Līguma summas;
       2. Pasūtītājam ir tiesības plānotajiem un veicamajiem Būvdarbiem izmainīt tehniskās prasības, tajā skaitā prasības komunikāciju pieslēgumu un izbūves vietām, Būvdarbu tehnoloģiju, iekārtas, materiālus, Būvdarbu apjomu, to samazinot un/vai papildinot vai uzdodot Izpildītājam veikt Līgumā sākotnēji neparedzētus Darbus/Būvdarbus, šādos gadījumos:
          1. Līguma izpildes laikā, atsedzot komunikācijas, ja tādas ir, un tml., atklājas, ka nepieciešami tādi Būvdarbu apjomi, kuri pirms tam nebija noteikti, un tie nepieciešami Objekta pieņemšanai ekspluatācijā;
          2. Līguma izpildes laikā tiek vienkāršoti un/vai samazināti atsevišķi Tehniskās specifikācijas vai Projekta/-u risinājumi, kā rezultātā tiek samazinātas Būvdarbu izmaksas un/vai Objekta ekspluatācijas izmaksas un/vai Būvdarbu izpildes termiņi;
          3. Līguma izpildes laikā tiek konstatēti neparedzami fiziskie apstākļi, tas ir jebkādi dabiskie fiziskie apstākļi un cilvēka radītie, un citi fiziskie šķēršļi vai piesārņotāji, ar kuriem Izpildītājs sastopas Būvdarbu izpildes vietā, veicot Būvdarbus;
          4. ja iekārtas vai materiālus, kas norādīti Projekta/-u tāmēs vairs neražo, tad iekārtas un/vai materiāli var tikt nomainīti pret ekvivalentiem tās pašas cenu grupas iekārtām vai materiāliem. Ja Izpildītājs Darbu/Būvdarbu izpildē vēlas izmantot ekvivalentus materiālus to vietā, kas ir norādīti Līguma dokumentos, Izpildītājam ir jānodrošina pierādījumi materiālu savstarpējai aizstājamībai, un ir jāsedz visi izdevumi, kas radušies sakarā ar savstarpējās aizvietojamības izpēti. Pasūtītājam ir tiesības, bet nav pienākums apstiprināt alternatīvu materiālu pielietojumu.
       3. Līguma 12.10.2.punktā noteikto izmaiņu kopējā vērtība nepārsniedz 15% no Līguma 3.1.punktā noteiktās Līguma summas;
       4. Būvdarbu izmaiņām piemēro šādas cenas – ja attiecīgās Būvdarbu veida izmaksas ir iepriekš netāmētas un nav iekļautas Izpildītāja izstrādātajās un iesniegtajās Būvdarbu tāmēs, tad Būvdarbu izmaksas nosaka šādi – Būvuzraugs sadarbojoties ar Pasūtītāju veic tirgus izpēti par līdzīgām Būvdarbu izmaksām. Tirgus izpēte tiek saskaņota ar Pasūtītāju un Pasūtītājs pieņem lēmumu par iepriekš netāmētām un Būvdarbu tāmēs neiekļautām Būvdarbu izmaksām.
    2. Būvdarbu izpildes termiņu Pasūtītājs var grozīt šādos gadījumos:
       1. ja tiek palielināti veicamo Darbu apjoms – proporcionāli veicamo Darbu apjomam;
       2. ja pēc Līguma noslēgšanas radušies no Izpildītājam neatkarīgi, objektīvi apstākļi, kuru dēļ ir traucēta saistību izpilde un Izpildītājs ir nekavējoties rakstiski informējis Pasūtītāju par šādu apstākļu iestāšanos (šādiem neatkarīgiem apstākļiem kas tieši kavē saistību izpildi, ir jābūt pamatotiem un pierādāmiem) – atbilstoši šo apstākļu pastāvēšanas laikam;
    3. Ja Puses 20 (divdesmit) kalendāra dienu laikā nespēj panākt šajā Līguma noteikto un paredzēto vienošanos par Darbu/Būvdarbu apturēšanu, izmaiņām vai grozījumu veikšanu, vai Pasūtītāja pieprasītās izmaiņas ir pretrunā normatīvo aktu prasībām, un/vai šī Līguma 12.17.punktā noteikto, Pasūtītājs ir tiesīgs:
       1. atteikties no pieprasītajām izmaiņām, vai
       2. apturēt Darbu/Būvdarbu izpildi līdz panākta vienošanās starp Pasūtītāju un Izpildītāju.
    4. Līgums var tikt grozīts vai papildināts pēc Pušu vienošanās rakstiskā formā, kas stājas spēkā pēc abpusējas parakstīšanas, ievērojot šī Līguma nosacījumus.
    5. Pusēm ir pienākums paziņot par iespējamajām izmaiņām vai apstākļiem, kuri varētu ietekmēt Darbu/Būvdarbu kvalitāti, Līguma summu vai Darbu/Būvdarbu veikšanas laiku.
    6. Pasūtītājam ir tiesības pieprasīt no Izpildītāja savstarpēji saskaņotā laikā iesniegt novērtējumu par to, kā un cik lielā mērā iespējamās izmaiņas vai apstākļi var ietekmēt Līguma summu un Līguma izpildes laiku.
    7. Izmaiņas un grozījumi Līgumā tiek uzskatīti par saskaņotiem, kad Puses ir parakstījušas papildus vienošanos pie šī Līguma.
    8. Pusēm nekavējoties jāinformē vienai otra, ja konstatē, ka:
       1. starp Līguma dokumentos sniegtajiem datiem ir pretrunas;
       2. Līguma dokumentos dotie dati atšķiras no reālajiem apstākļiem;
       3. Līguma izpildei nozīmīgi apstākļi ir izmainījušies vai radušies jauni;
       4. notikušas izmaiņas Latvijas Republikā spēkā esošajos normatīvajos aktos, kas būtiski ietekmē Līguma izpildi;
       5. Līguma darbības apturēšana un atjaunošana notiek sekojošos apstākļos:
          1. Līguma darbība var tikt apturēta, ja iestājas nepārvaramas varas apstākļi vai tiek konstatētas būtiskas atkāpes no šī Līguma noteikumiem un Latvijas Republikā spēkā esošajiem normatīviem, standartiem un normatīvajiem aktiem, kas regulē šādu Darbu/Būvdarbu veikšanu.
          2. par Līguma darbības atjaunošanu Pasūtītājs 10 (desmit) dienas iepriekš Izpildītāju rakstveidā informē un, saņemot Izpildītāja piekrišanu turpināt Darbus/Būvdarbus šī Līguma noteiktajā apmērā un par šajā Līgumā noteikto cenu, sastāda papildus vienošanos pie šī Līguma.
    9. Līguma izbeigšana notiek sekojošos apstākļos:
       1. Pasūtītājs patur sev tiesības vienpusēji atkāpties no šajā Līgumā minēto saistību izpildes, ja Izpildītājs nav izpildījis vienu vai vairākas saistības un pēc rakstiska brīdinājuma saņemšanas saistību nepildīšana nav novērsta 10 (desmit) darba dienu laikā. Pasūtītājam ir tiesības Līguma izbeigšanas gadījumā prasīt līgumsodu 10% (desmit procenti) apmērā no Līguma summas;
       2. Līguma darbība var tikt izbeigta bez kompensācijas izmaksas, ja iestājas nepārvaramas varas apstākļi, un tā nevar tikt atjaunota būtiski nemainot šī Līguma Līguma summu vai Darbu/Būvdarbu izpildes termiņu.
    10. Līgums tiek uzskatīts par izpildītu, kad Puses ir pilnā apmērā izpildījušas šī Līguma saistības.
    11. Pasūtītājs ir tiesīgs vienpusēji izbeigt šo Līgumu, neatlīdzinot nekādus zaudējumus un/vai izdevumus saistībā ar Līguma izbeigšanu, paziņojot par to Izpildītājam rakstveidā 5 (piecas) darba dienas iepriekš, šādos gadījumos:
        1. ja Izpildītājs nepieņem Objekta teritoriju un neuzsāk Darbus/Būvdarbus Līgumā noteiktajā termiņā. Līgums tomēr netiek izbeigts, ja Izpildītājs 5 (piecu) darbdienu laikā pierāda, ka nav vainojams pie Darbu/Būvdarbu neuzsākšanas noteiktajā termiņā;
        2. ja pēc Pasūtītāja pieprasījuma neatkarīga būvtehniskā ekspertīze, kuras sastāvu rakstveidā apstiprinājušas abas Puses, vai, ja vienošanās par ekspertiem netiek panākta 10 (desmit) darbdienu laikā, 3 (trīs) neatkarīgu būvekspertu sastāvā, ko izvēlas Pasūtītājs, ir konstatējusi, ka Izpildītājs Darbus/Būvdarbus veic nekvalitatīvi vai neatbilstoši Projektam/-iem vai Latvijas būvnormatīviem, kas būtiski varētu ietekmēt objekta tālāko ekspluatāciju;
        3. ja konstatē, ka Izpildītājs pārtraucis Projekta/-u izstrādi, pametis Darbus/Būvdarbus vai Objektu, vai jebkurā citā veidā skaidri izrāda savu nodomu pārtraukt ar Līgumu noteikto saistību izpildi;
        4. gadījumos, ja Darbi/Būvdarbi tiek veikti nekvalitatīvi un tas tiek konstatēts ievērojot sekojošu kārtību: ja Būvuzraugs konstatē nekvalitatīvu Būvdarbu izpildi un/vai Būvuzraugam ir radušās pamatotas šaubas par iebūvēto materiālu, iekārtu un/vai izpildīto Darbu/Būvdarbu atbilstību Līguma noteikumiem, Pasūtītājam ir tiesības dot norādījumu Izpildītājam veikt pārbaudi, lai pārliecinātos, vai kādam no Izpildītāja veiktajiem Būvdarbiem nav defekti. Pasūtītājs arī ir tiesīgs pieprasīt Izpildītājam izpildīto Darbu/Būvdarbu, iebūvēto materiālu un/vai iekārtu atsegšanu. Gadījumā, ja pārbaudes laikā tiek konstatēts, ka Izpildītāja veiktie Būvdarbi/ iestrādātie materiāli/ iekārtas neatbilst normatīvo aktu un/vai Līguma noteikumiem, Izpildītājam jāapmaksā pati pārbaude un maksājumi par jebkādu paraugu ņemšanu un testēšanu, atsegšanas un konstatēto defektu un/vai trūkumu novēršanas izmaksas un novērš konstatētos Līguma pārkāpumus. Ja nav atklāti nekādi defekti, Pasūtītājam ir jāapmaksā pati pārbaude un maksājumi par jebkādu paraugu ņemšanu un testēšanu un atsegšanas izmaksas.
        5. Izpildītājs pārkāpj kādu no šī Līguma noteikumiem, vai nav iesniedzis kādu no Līgumā noteiktajiem dokumentiem, un šāds pārkāpums nav novērst pēc Pasūtītāja rakstveida brīdinājuma saņemšanas 5 (piecu) darba dienu laikā;
        6. notiek jebkāds gadījums vai gadījumu virkne, kam pēc Pasūtītāju viedokļa ir būtiska nelabvēlīga ietekme uz Izpildītāja komercdarbību, aktīviem, darbību vai finansiālo stāvokli, kas iespaido Izpildītāja spēju izpildīt saistības saskaņā ar šo Līgumu.
        7. ja šī Līguma izpildes laikā iestājas viens no zemāk minētajiem gadījumiem:
           1. ja Izpildītājs pārtrauc Darbu/Būvdarbu izpildi Objektā uz 5 (piecām) dienām vai tā izpilde nenotiek paredzēto Darbu/Būvdarbu apjomā, bet esošajā Darbu/Būvdarbu izpildes programmā, un Darbu/Būvdarbu izpildes grafikā šāds Darbu/Būvdarbu pārtraukums nav paredzēts un šo pārtraukumu nav apstiprinājis Pasūtītājs;
           2. ja Izpildītāja pārstāvis bez attaisnojoša iemesla neierodas Pušu noteiktajās sanāksmēs 2 (divas) reizes pēc kārtas;
           3. Izpildītājs tiek pasludināts maksātnespējas process, vai Izpildītājam ir uzsākts tiesiskās aizsardzības vai ārpustiesas tiesiskās aizsardzības process, Izpildītāja darbība tiek pārtraukta vai izbeigta;
           4. tiek veiktas piespiedu darbības no trešo personu puses, kā rezultātā tiek apķīlāta (aprakstīta) Izpildītāja manta, uzlikts liegums rīcībai ar banku kontiem, uzlikts liegums kustamām mantām un nekustamajam īpašumam valsts publiskajos reģistros;
           5. ja saskaņā ar Starptautisko un Latvijas Republikas nacionālo sankciju likuma 11.1 panta piektās daļas nosacījumiem, Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas (NATO) dalībvalsts noteiktās sankcijas;
           6. Izpildītājs pārkāpj vai nav ievērojis Līguma un PIL noteikto kārtību par piesaistīto speciālistu unvai apakšuzņēmēju nomaiņu, piesaisti.
        8. Pasūtītājam zūd nepieciešamība saņemt Projektēšanas darbus, to daļu, Būvdarbus, to daļu, un/vai Autoruzraudzību, atsakoties no būvniecības ieceres realizācijas Objektā, Pasūtītājam nav pietiekami finanšu līdzekļi Projektēšanas darbu (tās daļas), Būvdarbu (tās daļas), vai Autoruzraudzības veikšanai, vai no Pasūtītāja neatkarīgu iemeslu dēļ Objektu nav iespējams realizēt.
    12. Laužot Līgumu 12.11.punktā noteiktajā kārtībā, izņemot 12.11.8. apakšpunktā minētajā gadījumā, Pasūtītājam ir tiesības ieturēt Līgumā noteikto Ieturējumu (ja attiecināms).
    13. Izpildītājam ir pienākums pārtraukt Darbu/Būvdarbu izpildi ar Pasūtītāju līdz ar paziņojuma par Līguma izbeigšanu saņemšanas brīdi. Līguma izbeigšanas gadījumā, veicot galīgo norēķinu, Pasūtītājs samaksā Izpildītājam par līdz paziņojuma saņemšanas dienai Līgumā/Objektā izpildītajiem Darbiem/Būvdarbiem, izmantotajiem materiāliem un piegādātajām iekārtām, ja tie ir pieņemti atbilstoši Līgumā un Noteikumu Nr.419 noteiktajai kārtībai. Pēc Darbu pārtraukšanas Izpildītājam jāatstāj Objekts 7 (septiņu) kalendāro dienu laikā, izvedot savas mantas, instrumentus, strādnieku vagoniņus, izvedot būvgružus un atstājot Objektu sakārtotu.
    14. Ja Pasūtītājs izmanto tiesības vienpusēji lauzt Līgumu, Puses sagatavo atsevišķu aktu par faktiski izpildīto Darbu/Būvdarbu apjomu un to vērtību. Pasūtītājs pieņem Darbus/Būvdarbus tādā apjomā, kādā tie ir veikti, ja tie atbilst Līgumam un ir turpmāk izmantojami. Izpildītājs Līguma izbeigšanas gadījumā Objektu sakārto par saviem līdzekļiem līdz tādam stāvoklim, ja nepieciešams veic Objekta konservācijas darbus, lai katrs nākošais būvdarbu turpinātājs netraucēti var turpināt nepabeigtos Būvdarbus, nebojājot Objektu un neieguldot Būvdarbos papildus un iepriekš neparedzētus izdevumus.
    15. Līguma pirmstermiņa izbeigšanas gadījumā Puses apņemas sadarboties, lai nodrošinātu operatīvu Objekta nodošanu Pasūtītājam.
    16. Parakstot šo Līgumu Izpildītājs apliecina, ka ir informēts, ka Pasūtītājam Darbiem/Būvdarbiem nav pieejami papildus līdzekļi un ka Pasūtītājam objektīvu iemeslu dēļ nav iespēju pagarināt šajā Līgumā noteikto galējo Būvdarbu izpildes termiņu (Līguma 2.1.punkts), tāpēc Puses šī Līguma norādītajos gadījumos un punktos, kuri attiecināmi par Darbu/Būvdarbu apjomu vai par Darbu/Būvdarbu un Līguma izpildes termiņiem, pieliks visas pūles, lai vienotos par tādu risinājumu, kas neprasa Līguma 3.1.punktā norādīto izmaksu (Līguma kopējās summas) palielinājumu un/vai šī Līguma 2.1.puntā norādīto kopējo Līguma izpildes termiņa pagarinājumu.
    17. Gadījumā, ja, izbeidzoties Līguma darbībai, izpildīto un Pasūtītāja pieņemto Darbu/Būvdarbu apmērs ir mazāks par Izpildītājam Līguma noteiktajā kārtībā samaksāto avansa maksājumu, Izpildītājs 10 (desmit) darbdienu laikā no rēķina izrakstīšanas dienas atmaksā Pasūtītājam starpību starp faktiski izpildīto un pieņemto Darbu/Būvdarbu apmēru un avansa maksājuma summu. Ja Izpildītājs 10 (desmit) darbdienu laikā no Līguma izbeigšanas dienas neatmaksā Pasūtītājam starpību starp faktiski izpildīto un pieņemto Darbu/Būvdarbu apmēru un avansa maksājuma summu, Pasūtītājs ir tiesīgs pieprasīt no nodrošinājuma devēja avansa maksājuma nodrošinājumu šīs starpības apmērā, saskaņā ar Pasūtītāja izrakstītu rēķinu.
    18. Ja Līgumu Izpildītāja līgumsaistību pārkāpuma dēļ izbeidz pirms termiņa, garantijas saistību nodrošinājums paliek Pasūtītāja rīcībā faktiski izpildīto Būvdarbu garantijas nodrošināšanai un garantijas laika ieturējums netiek izmaksāts Izpildītājam. Garantijas laika ieturējums pirmajos divos gados nedrīkst pārsniegt 5 % no faktiski izpildīto būvdarbu vērtības un 2 % no faktiski izpildīto būvdarbu vērtības pārējos minimālā garantijas termiņa gados. Neizmantotais nodrošinājums tiek atmaksāts Būvuzņēmējam Noteikumu Nr.419 24.punkta kārtībā.
13. **Nepārvarama vara**
    1. Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvaramas varas (force majeure) dēļ, ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas vai slimības karantīnas ierobežojumi, kas izraisījuši preču piegādes/pakalpojumu sniegšanas, būvdarbu veikšanas ierobežojumus uz/no Objekta, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu.
    2. Pusei, kura atsaucas uz nepārvaramu varu, par to jāpaziņo rakstveidā otrai Pusei, tiklīdz šāda paziņošana kļuvusi attiecīgajai Pusei iespējama, bet ne vēlāk kā 14 (četrpadsmit) kalendāra dienu laikā, pievienojot dokumentus/informāciju, kas pamato nepārvarams varas apstākļu iestāšanos un ietekmi uz Līguma izpildi. Ja šāds paziņojums nav nosūtīts, paziņojumu nenosūtījusī Puse atbild otrai Pusei par visiem zaudējumiem, kuri pēdējai radušies.
    3. Ja nepārvaramas varas apstākļi turpinās ilgāk par 45 (četrdesmit piecām) kalendāra dienām, katrai no Pusēm ir tiesības vienpusēji izbeigt Līgumu. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.
14. **Datu apstrāde**
    1. Pusēm ir tiesības apstrādāt no otras Puses iegūtos fiziskos personu datus tikai ar mērķi nodrošināt Līgumā noteikto saistību izpildi, kā arī Līguma izpildes ietvaros iegūtos fizisko personu datus, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā, bet ne tikai, no 2018.gada 25.maija ievērot Eiropas Parlamenta un Padomes Regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (vispārīgā datu aizsardzības regula) prasības.
    2. Puses ir atbildīgas par otras Puses iesniegto personas datu aizsardzību atbilstoši pusēm saistošo normatīvo aktu prasībām Puses apņemas nodrošināt, ka Pušu darbinieki, kuri ir pilnvaroti pastrādāt datus, ir apņēmušies ievērot konfidencialitātes saistības attiecībā uz personas datiem.
    3. Puse, kura nodod otrai Pusei fizisko personu datus, atbild par attiecīgo datu subjektu personas datu apstrādes tiesiskā pamata nodrošināšanu.
    4. Puses apņemas bez iepriekšējas saskaņošanas nenodot tālāk trešajām personām no otras Puses iegūtos fizisko personu datus, izņemot gadījumu, ja Līgumā ir noteikts citādi vai normatīvie akti paredz šādu datu nodošanu.
    5. Izbeidzot Līgumu, Pusei, kuras rīcībā ir otras Puses konfidenciāla informācija tai skaitā fizisko personu dati, ir pienākums pēc Puses pieprasījuma un/vai līgumattiecību izbeigšanas iznīcināt no otras Puses iegūtos datus, ja izbeidzas nepieciešamība tos apstrādāt šī Līguma izpildei.
15. **Avansa maksājuma nodrošinājums** 
    1. Izpildītājs iesniedz Pasūtītājam Latvijas Republikā vai citā Eiropas Savienības vai Eiropas Ekonomiskās zonas dalībvalstī, vai Pasaules Tirdzniecības organizācijas dalībvalstī reģistrētas bankas, kas Latvijas Republikas normatīvajos aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, beznosacījumu, neatsaucamu pirmā pieprasījuma ekspromisorisku, Pasūtītāja akceptētu avansa maksājuma garantiju par visu avansa maksājuma summu, vai Latvijas Republikā vai citā Eiropas Savienības vai Eiropas Ekonomikas zonas dalībvalstī, vai Pasaules Tirdzniecības organizācijas dalībvalstī reģistrētas apdrošināšanas kompānijas, kas Latvijas Republikas normatīvajos aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, avansa maksājuma garantiju (apdrošināšanas polisi), (proti, pirmā pieprasījuma, beznosacījumu, neatsaucama, ekspromisoriska apdrošināšanas polise), atbilstoši Iepirkuma nolikuma 10.pielikumā pievienotajai avansa atmaksas garantijas formai.
    2. Pasūtītājam ir tiesības atprasīt avansa maksājuma summu Līguma pirmstermiņa izbeigšanas gadījumā 100 % apmērā no neizpildīto un Pasūtītāja nepieņemto Darbu/Būvdarbu summas.
    3. Ja avansa atmaksa netiek veikta, Pasūtītājs ir tiesīgs vērsties pie avansa garantijas devēja par visu atmaksājamo avansa summu.
    4. Ja Līguma izpildes laikā tiek pagarināts Darbu/Būvdarbu veikšanas termiņš, Izpildītājam ir pienākums uz līdzvērtīgu termiņu, iepriekš saskaņojot ar Pasūtītāju, pagarināt avansa maksājuma garantijas derīguma termiņu.
16. **Noslēguma noteikumi**
    1. Strīdus un nesaskaņas, kas rodas Līguma izpildes gaitā, Puses risina savstarpējo pārrunu ceļā. Ja Puses nevar vienoties, tad jebkurš strīds, nesaskaņa vai prasība, kas saistīti ar Līgumu, tā izbeigšanu, grozīšanu vai spēkā esamību, tiek risināti Latvijas Republikas tiesā, saskaņā ar spēkā esošajiem Latvijas Republikas normatīvajiem aktiem.
    2. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Puses tiesību pārņēmējam
    3. Pusēm savlaicīgi, bet ne vēlāk kā 5 (piecu) darba dienu laikā, jāpaziņo otrai Pusei par savu saimniecisko rekvizītu, adreses vai citas būtiskas informācijas izmaiņām, pretējā gadījumā vainīgajai Pusei ir jāatlīdzina otrai Pusei nodarītie zaudējumi. Puses likvidācijas vai reorganizācijas gadījumā Līgums ir saistošs tās tiesību pārņēmējiem.
    4. Ja kāds no Līguma noteikumiem zaudē juridisko spēku, tas neietekmē pārējos Līguma noteikumus.
    5. Pušu kontaktpersona savstarpēji sadarbības koordinēšanai Līguma ietvaros ar tiesībām parakstīt Līguma izpildes dokumentāciju:
       1. Pasūtītāja kontaktpersona:\_\_\_\_, tālr. \_\_\_, mob. tālr. \_\_\_\_, e-pasts:\_\_\_\_\_\_\_\_\_\_\_\_\_\_\_.
       2. Izpildītāja kontaktpersona:\_\_\_, mob. tālr. \_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_.
    6. Līgumam ir pievienoti \_\_\_ (\_\_\_\_) pielikumi, kas ir Līguma neatņemamas sastāvdaļas:
       1. 1. pielikums “Darba uzdevums/Tehniskā specifikācija” uz \_\_\_\_ (*skaits vārdiem*) lapām;
       2. 2.pielikums “Izpildītāja piedāvājums Iepirkumā” uz \_\_\_\_ (skaits vārdiem) lapām;
       3. 3.pielikums “Darbu izpildes grafiks ” uz \_\_\_\_ (*skaits vārdiem*) lapām;
    7. Līgums sastādīts latviešu valodā uz \_\_ (*skaits vārdiem*) lapām ar \_\_ (\_\_\_) Pielikumiem uz \_ (*skaits vārdiem*) lapām. Pusēm ir pieejams abpusēji parakstīts Līgums elektroniskā formātā.

**15. Pušu rekvizīti**

Pasūtītājs Izpildītājs